|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **Άγιος Νικόλαος : 04/ 08/2022** |
| **ΔΗΜΟΣ ΑΓΙΟΥ ΝΙΚΟΛΑΟΥ** |  | **Αρ.Πρωτ. : 10631** |
| **Γραφείο Δημάρχου**  **Τηλ.: 2841340100** **2841340101****Email:grafdim@yahoo.gr** |  | **ΠΡΟΣ : Την Υπουργό Πολιτισμού &** **Αθλητισμού**  **Κα Στυλιανή Μενδώνη** |
|  |
|  |

**ΥΠΟΜΝΗΜΑ**

Κα Υπουργέ ,

 Ο Δήμος Αγίου Νικολάου τις δύο τελευταίες δημοτικές περιόδους, αντιλαμβανόμενος την σημασία της πολιτιστικής κληρονομιάς μας ως καθοριστικής ποιοτικής ειδοποιού διαφοράς για την διατήρηση του τουριστικού μας προϊόντος, προσπαθεί να βοηθήσει ουσιαστικά, με διάφορους τρόπους διαθέτοντας σημαντικούς ίδιους πόρους και μάλιστα σε εποχές ισχνών αγελάδων’’ που οι πόροι στην αυτοδιοίκηση – όπως και σε όλο τον δημόσιο τομέα – έχουν περιορισθεί σημαντικά .

Η συνεργασία με την ΕΦ.Α.ΛΑΣ. είναι εξαιρετική και έχει βοηθήσει σημαντικά .

 Προγραμματικές συμβάσεις σημαντικού ύψους έχουν ήδη υπογραφεί – και προγραμματίζονται και άλλες στην συνέχεια – για να βοηθηθεί το ανασκαφικό έργο στην περιοχή μας αλλά και με εντάξεις έργων ανάδειξης αρχαιολογικών χώρων και όχι μόνο έργων υποδομής του Δήμου, αποδεικνύοντας έμπρακτα το ενδιαφέρον μας για την ανάδειξη του πολιτισμού μας, και συγκεκριμένα :

**Α. Προγραμματικές συμβάσεις**

* **ΕΦΑΛΑΣ , Ανασκαφή στην Δρήρο :** Σύμβαση που υπεγράφη 9/8/2016 προϋπολογισμού 60.000+15.000 = **75.000 €** . Έχει ολοκληρωθεί και αποπληρωθεί .
* **Εφορεία Εναλείων** ( Ελούντα) : 1η Σύμβαση. Υπεγράφει 17/01/2020 προϋπολογισμού **60.000 €** . Έχει ολοκληρωθεί και αποπληρωθεί.
* **ΕΦΑΛΑΣ , Ανασκαφική έρευνα** ( Σταυρός, Ο.Τ. 163 -ΟΤΕ) :Σύμβαση που υπεγράφει 04/06/2021 προϋπολογισμού **200.000 €** . Έχει καταβληθεί η α’ δόση (100.000€) χωρίς να έχουν ξεκινήσει οι εργασίες , αφού ακόμα εκκρεμούν οι προσλήψεις εποχιακών **και έχει ανακύψει ΤΕΡΑΣΤΙΟ ΘΕΜΑ με την οικονομική υπηρεσία του Δήμου**. Υπάρχει αλληλογραφία με το Υπουργείο μέσω της ΕΦΑΛΑΣ και έχω ζητήσει επιστροφή των χρημάτων. Η επανακατάθεση θα γίνει μετά την πρόσληψη του προσωπικού και την έναρξη των εργασιών.
* **Εφορεία Εναλίων** ( Ελούντα) : 2η Σύμβαση. Έχει συμφωνηθεί και εκκρεμεί η υπογραφή νέας σύμβασης με την συμμετοχή του Δήμου Αγ. Νικολάου και της Περιφέρειας Κρήτης ύψους **75.000€** με επιμερισμό της δαπάνης .
* **ΕΟΕΣ Αμφικτιονία :** Έχει ξεκινήσει διαδικασία προγραμματικής σύμβασης με την ΕΟΕΣ , τον Δήμο Αγ. Νικολάου, την Περιφέρεια και το ΥΠ.ΠΟ. ύψους **55.000€** με επιμερισμό της δαπάνης μεταξύ Δήμου και Περιφέρειας .

Όλες οι παραπάνω υλοποιούμενες και σχεδιαζόμενες προγραμματικές συμβάσεις ανέρχονται στο ποσόν των **365.000 €** .

**Β. ΕΡΓΑ - ΜΕΛΕΤΕΣ**

**Β.1. ΣΠΙΝΑΛΟΓΚΑ ,**

**1. Σύνδεση με ΔΕΗ, μεταφορά νερού και εγκατάσταση compact μονάδας Ε.Ε.Λ.**

Καταφέραμε και εντάξαμε στο πρόγραμμα ‘’ΦΙΛΟΔΗΜΟΣ ΙΙ’’ - με την βοήθεια της Προέδρου του ‘’ΕΛΛΑΔΑ 2021» κ. Γ. Αγγελοπούλου-Δασκαλάκη - το παραπάνω έργο (με 3 υπο-έργα) συνολικού προϋπολογισμού **2,5 εκ. €** το οποίο εξελίσσεται ως ακολούθως :

Για την σύμβαση με την ΔΕΔΗΕ (1,7 εκ. €) βρισκόμαστε στον έλεγχο της σύμβασης από το Ελεγκτικό Συνέδριο, ενώ η ΔΕΔΗΕ προχωρά ήδη τις απαιτούμενες μελέτες.

* + Για την μεταφορά του νερού (465.000 €) θα γίνει προγραμματική με τη ΔΕΥΑΑΝ , που συνέταξε τις σχετικές μελέτες και ξεκινά την αναζήτηση των εγκρίσεων από τις αρμόδιες υπηρεσίες.
	+ Εγκατάσταση Ε.Ε.Λ (155.000 €) . Θα δημοπρατηθεί μετά την δημοπράτηση των δύο προηγούμενων έργων αφού είναι προαπαιτούμενα για την λειτουργία της.

**2. Φωτισμός μνημείου**

 Το υλοποιημένο έργο φωτισμού του μνημείου, δυστυχώς έχει καταστραφεί σε μεγάλο μέρος λόγω των έντονων καιρικών συνθηκών στην περιοχή. Και χρειάζεται γενναία συντήρηση. Μεγάλο πρόβλημα και η μεταφορά των καυσίμων αφού δεν υπάρχει ειδικό σκάφος για μεταφορά καυσίμων στην Κρήτη. Φυσικά με την διασύνδεση με το δίκτυο της ΔΕΗ θα λυθεί οριστικά το πρόβλημα.

 Ο Δήμος Αγίου Νικολάου έχει στην διάθεσή του προκαταρτική μελέτη αναμόρφωσης, συμπλήρωσης, αναδιάταξης του φωτισμού της νήσου. Απαιτείται όμως η χρηματοδότηση της οριστικής μελέτης για να αναζητηθεί στην συνέχεια τρόπος χρηματοδότησης.

 Ο Υπουργός Ναυτιλίας και Νησιωτικής Πολιτικής θα την εντάξει στο πρόγραμμα της ανάδειξης της πολιτιστικής κληρονομιάς των νήσων. Το κόστος της μελέτης είναι **150.000 €**.

 **3. Αποκατάσταση – επισκευή μόλου πρόσδεσης**

 Ο Δήμος Αγίου Νικολάου έχει καταθέσει στο ΚΑΣ **και έχει εγκριθεί** μελέτη για την συντήρηση , αποκατάσταση και βελτίωση του μολίσκου πρόσδεσης των σκαφών μεταφοράς επισκεπτών , ύψους **400.000 €** . Το ζητούμενο δεν είναι μόνο η διασφάλιση της χρηματοδότησης αλλά κυρίως ποιος είναι ο φορέας υλοποίησης αφού το έργο γίνεται επί αιγιαλού και θαλάσσιας ζώνης.

 Και φυσικά θεωρούμε ότι αυτό το έργο κάλλιστα μπορεί να χρηματοδοτηθεί από το ΤΑΠΑ ώστε να διασφαλισθεί η συνέχιση ασφαλούς προσέγγισης των πλοιαρίων που μεταφέρουν τους επισκέπτες για να διασφαλιστούν και τα ίδια τα σημαντικά έσοδα του ΤΑΠΑ .

**Β.2. Φάρος Αφορεσμένου**

Ο Δήμος έχει στην διάθεσή του μελέτη αναστύλωσης του νεότερου αυτού μνημείου που έχει αποσταλεί στην Υπηρεσία Φάρων για έγκριση και υποβολή στο υπουργείο σας για την τελική αποδοχή και έγκριση της μελέτης ώστε να αναζητηθεί χρηματοδότηση της .

**Γ. ΣΗΜΑΝΤΙΚΑ ΘΕΜΑΤΑ ΓΙΑ ΠΡΟΩΘΗΣΗ**

**1. Λειτουργικά έξοδα για την Σπιναλόγκα**

Από όλα τα παραπάνω νομίζω ότι προκύπτει σαφώς το έμπρακτο και αποδεδειγμένο ενδιαφέρον του Δήμου Αγίου Νικολάου για την ανάδειξη των μνημείων του και ειδικά της Σπιναλόγκα με την πολύ μεγάλη επισκεψιμότητα .

Αντιλαμβάνεστε ότι η λειτουργία του μνημείου (καθαριότητα, επισκευές φωτισμού, ασφάλεια χρημάτων κλπ) έχει κάποιο κόστος και με την αποστελέχωση της ΕΦΑΛΑΣ , όπως και όλου του Δημοσίου τομέα είναι εξαιρετικά δύσκολο και δυσκίνητο να επιτευχθεί το καλύτερο αποτέλεσμα για τους επισκέπτες.

**Θα ήταν σοβαρή λύση η διασφάλιση μικρού ποσοστού από τα έσοδα του εισιτηρίου εισόδου - π.χ. 5% - προς τον Δήμο** ο οποίος θα αναλάβει **μέσω μόνιμης προγραμματικής σύμβασης με το ΥΠ.ΠΟ ή το ΤΑΠΑ** την υλοποίηση όλων των παραπάνω που δεν είναι άλλη από την καθημερινότητα της λειτουργίας του νησιού. Ως ανταποδοτικά τέλη θα μπορεί να προσλαμβάνει – με τις αντίστοιχες ταχύτερες διαδικασίες (χωρίς ΠΥΣ) εποχιακό προσωπικό για την καθαριότητα και συμβάσεις για τις συντηρήσεις δικτύων, κλπ.

**2. Χρηματοδότηση αναστήλωσης των κτηρίων του Λεπροκομείου και της λειτουργίας τους  ως εκθεσιακών χώρων.**

 Όπως πιθανότατα γνωρίζετε οι μελέτες αναστήλωσης των κτιρίων του Λεπροκομείου βρίσκονται στο στάδιο των εγκρίσεων από τις υπηρεσίες σας. Η χρηματοδότηση των μελετών αυτών και η εκτέλεση των εργασιών θα δώσει πρόσθετη αξία στο μνημείο αφού θα προκύψουν εξαιρετικοί εκθεσιακοί χώροι για την αναβάθμισή του .

 Ελπίζουμε ότι θα συναινέσετε στην διασφάλιση της χρηματοδότησής τους μόλις αυτό γίνει κατορθωτό .

**3. Αναπροσαρμογή αρχαιολογικών ζωνών Καλού Χωριού**

 Η παραλιακή ζώνη του Καλού Χωριού είναι μια από πιο όμορφες περιοχές του Δήμου μας με όμορφες παραλίες και εξαιρετική ενδοχώρα .

 Όμως ο τρόπος που καθορίστηκαν οι αρχαιολογικές ζώνες χωρίς σαφή επιστημονικά κριτήρια επηρέασε την ανάπτυξη της περιοχής , αφού ουσιαστικά απαγορεύεται η αξιοποίηση σχεδόν όλης της ζώνης από τον ΒΟΑΚ μέχρι την θάλασσα .

Ο Δήμος Αγίου Νικολάου με έγγραφά του προς την ΕΦΑΛ ( τελευταίο το 4421/01-04-2021 όπου αναφέρονται και όλα τα προηγούμενα έγγραφα) έχει ζητήσει τον περιορισμό και την αναπροσαρμογή των ζωών και των όρων αξιοποίησης τους κάνοντας γνωστό ότι είναι διατεθειμένος να χρηματοδοτήσει την απαιτούμενη δαπάνη για την επιφανειακή έρευνα ενώ έχει προτείνει και εναλλακτικές λύσεις για την υλοποίηση της έρευνας .

Ζητούμε την βοήθειά σας για το θέμα αυτό ώστε να αρθεί μια αδικία που έχει γίνει σε αυτή την όμορφη περιοχή του Δήμου μας.

**4. Καθυστέρηση υλοποίησης δημόσιων έργων δήμων εξ αιτίας της καθυστέρησης έκδοσης της ΠΥΣ για προσλήψεις προσωπικού .**

 Δυστυχώς η διαδικασίες έκδοσης των αποφάσεων εποχικού προσωπικού είναι τόσο τραγικά χρονοβόρες που απειλούν να τινάξουν στον αέρα σημαντικά δημόσια ή δημοτικά έργα . Θα πρέπει να αναζητηθεί διαδικασία (όπως με τα ανταποδοτικά τέλη) και με δεδομένο ότι η δαπάνη της μισθοδοσίας έχει ενταχθεί στον προϋπολογισμό των έργων και δεν απαιτούνται πρόσθετοι πόροι από τον προϋπολογισμό του Υπουργείου να επιταχυνθούν οι διαδικασίες έκδοσης αυτών των αποφάσεων . Εξ άλλου στην πραγματικότητα πρόκειται για ανταποδοτικές εργασίες .

Κα Υπουργέ ,

Άφησα για το τέλος τα δύο εξαιρετικά ζητήματα που μας αφορούν και που δεν είναι άλλα από την επαναλειτουργία του Μουσείου Αγίου Νικολάου και ο παραπέρα χειρισμός του θέματος της ένταξης της Σπιναλόγκα στα μνημεία τα προστατευόμενα από την UNESCO .

Είναι εξαιρετικά σημαντικό για την πόλη αλλά και για το Λασίθι συνολικά ότι είναι ορατή η επαναλειτουργία του Μουσείου Αγίου Νικολάου μέχρι τέλους της επόμενης χρονιάς. Μιας προσπάθειας που ξεκίνησε πριν 20+ χρόνια και ολοκληρώνεται τώρα και ευχαριστούμε γι’ αυτό. Ένα έργο βασικής σημασίας για την ανάδειξη της ιστορίας του τόπου μας αλλά και σημαντικό στήριγμα του τουρισμού στο Λασίθι θα δοθεί στο πολίτη και το επισκέπτη μας. Το περιμένουμε με αγωνία.

**Και τέλος το μεγαλύτερο θέμα μας που είναι η παρακάτω ενέργειες και τρόπος αντιμετώπισης της διαδικασίας για την ολοκλήρωση της ένταξης της Σπιναλόγκα στα μνημεία της UNESCO .**

**Είναι θέμα εθνικό και όχι τοπικό , αλλά θέλουμε να δηλώσουμε για άλλη μια φορά την διάθεσή μας και την στήριξή μας , με όποιον τρόπο εσείς θεωρείτε ότι μπορεί να γίνει, για την ολοκλήρωση αυτού του μεγαλόπνοου στόχου**.

 **Ο Δήμαρχος Αγ. Νικολάου**

 **Αντώνιος Εμμ. Ζερβός**